**United Way Magyarország Biztonságos Iskola Program**

**Beszámoló – 2017**

Játékos keretek között zajlott az ismeretek átadása, melyet pozitívan fogadtak.

A játékos forma motiválóan hatott a gyermekekre, így az ismeretek átadása nagyon gyors és hatásos volt. A gyerekek érdeklődve, lelkesen vettek részt a foglalkozásokon.

A 2. osztályos gyerekeket legjobban a társasjáték motiválta, melyben a képrejtvénnyel, szituációs játékokkal, veszélyhelyzet megoldására vonatkozó kérdésmegválaszolással, activity-vel és más korosztályukhoz illó játékos feladatokkal játszva tanulták meg, hogy a saját és más emberek testi épségét, hogyan lehet megóvni, veszélyhelyzetben pedig, hogyan kell helyesen cselekedni.

A felsősök a Bajnokok ligájában voltak a legkreatívabbak és legaktívabbak. Itt is csapatokban dolgoztak és hasonló feladataik voltak, mint a 2. osztályosoknak csak mélyebb szintű tudnivalókkal és elsajátítással.

A csoportmunka során teljes volt az összhang a csapattagok között, az együtt munkálkodás maximálisan megvalósult.

A foglalkozásokon a tanulók folyamatosan, kitartóan érdeklődtek és végezték a feladatokat.

Nagyon sokrétűek, színesek és érdekesek voltak a feladatok.

A tanulók jelentkezésével nem volt probléma, bár a felsősök egy része nehezebben mozdult. A feladatok megoldásában nagy segítséget nyújtott számukra, hogy ezekről a témákról iskolánkban már több témanap keretén belül is a balesetvédelem számos fajtájával megismerkedhettek a gyerekek, gyakran hallgattak előadásokat a tanév során.

Kedvelték nemcsak a gyakorlati, de az elméleti feladatokat is.

Paréjné Molnár Julianna

Weisz Mónika

Solt, 2017. június 27.